Legjobbja miatt büntették a Clipperst
Az észak-amerikai kosárlabdaliga (NBA) vezetősége 50 ezer dollárra büntette a Los Angeles Clipperst.
Az NBA azért rótta meg a kaliforniai klubot, mert

  ellentmondásos információkat közölt legnagyobb sztárja, Kawhi Leonard egészségi állapotáról.

A Toronto Raptorst az előző idényben bajnoki címig vezető, majd a nyáron klubot váltó klasszist a szakmai stáb sérülésre hivatkozva nem játszatta szerdán az elmúlt szezonban alapszakaszgyőztes Milwaukee Bucks ellen, ugyanakkor csütörtökön már pályára lépett a Portland Trail Blazersszel szemben. Előbbi összecsapást országosan közvetítették, ezeken a találkozókon pedig

  a csapatoknak a lehető legjobb összeállításban kell pályára lépniük és csak sérülés esetén hagyhatják ki keretükből a sztárokat.

Ehhez képest Leonard másnap már teljesen egészségesnek tűnt és 27 ponttal, valamint 13 lepattanóval vezette csapatát győzelemre.
NBA los angeles clippers kosárlabda